Suchinthana/ta-wikipedia huggingface dataset:
கைல் மில்ஸ்

கைல் டேவிட் மில்ஸ் (Kyle David Mills, பிறப்பு: மார்ச்சு 15, 1979) நியூசிலாந்து துடுப்பாட்ட அணியின் முன்னாள் பந்துவீச்சாளர் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். வலதுகை விரைவு-மித பந்துவீச்சுசாளரான இவர் வலதுகை துடுப்பாளரும் ஆவார். இவர் இறுதிக்கட்ட ஓவர்களில் விரைவாக ஓட்டங்கள் சேர்ப்பதில் வல்லவராக இருந்தார். அக்டோபர், 2009 ஆம் ஆண்டில் பன்னாட்டுத் துடுப்பாட்ட அவையின் சிறந்த ஒருநாள் பன்னாட்டுத் துடுப்பாட்ட வீரர்களுக்கான தரவரிசையில் முதலிடம் பிடித்தார். இவர் ஆக்லாந்து மாகாணத் துடுப்பாட்ட அணிக்காகவும், இந்தியன் பிரீமியர் லீக் தொடர்களில் கிங்சு இலெவன் பஞ்சாபு மற்றும் மும்பை இந்தியன்ஸ் அணிக்காகவும் விளையாடியுள்ளார்.

ஆரம்பகால வாழ்க்கை 
கைல் டேவிட் மில்ஸ் மார்ச்சு 15, 1979 இல் ஓக்லாந்தில் பிறந்தார். இவர் கை தஹு மரபைச் சேர்ந்தவர் ஆவார். இவர் முர்வேலிலுள்ள துவக்கப்பள்ளியில் கல்வி பயின்றார். மேலும் மக்லியன்ஸ் கல்லூரியில் பட்டம் பயின்றார்.

சர்வதேச போட்டிகள்

தேர்வுத் துடுப்பாட்டம் 
இவர் 2004 ஆம் ஆண்டில் நியூசிலாந்து துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. சூன் 10 இல் நாட்டின்ஹாமில் நடைபெற்ற இங்கிலாந்து துடுப்பாட்ட அணிக்கு எதிரான மூன்றாவது  தேர்வுத் துடுப்பாட்டப் போட்டியில் இவர் அறிமுகமானார்.

இந்தப் போட்டியின் முதல் ஆட்டப் பகுதியில் 4 பந்துகளில் ஓட்டம் ஏதும் எடுக்காமல் ஹோகார்டின் பந்துவீச்சில் ஆட்டமிழந்தார். பின் பந்துவீச்சில் 6 ஓவர்கள் வீசி 31 ஓட்டங்கள் விட்டுக்கொடுத்தார். இதில் 2 ஓவர்களை மெய்டனாக  வீசினார்.  இவரின் பதுவீச்சு சராசரி 5.16 ஆகும்.இரண்டாவது ஆட்டப் பகுதியில்  21 பந்துகளில் 8 ஓட்டங்கள் எடுத்து  கிலெசின் பந்துவீச்சில் ஆட்டமிழந்தார். இரண்டாவது ஆட்டப்பகுதியில் இவருக்கு பந்துவீச வாய்ப்பு வழங்கப்படவில்லை.இந்தப் போட்டியில் இங்கிலாந்து அணி 4 இலக்குகள் வித்தியாசத்தில் வெற்றி பெற்றது. மார்ச் 18, 2009 இல் இந்தியத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடிய தொடரில் விளையாடும் வாய்ப்பினைப் பெற்றார். இதன் முதல் போட்டியின் முதல் ஆட்டப் பகுதியில் இவர் சந்தித்த முதல் பந்திலேயே முனாஃப் படேலின் பந்துவீச்சில் ஆட்டமிழந்தார்.  பின் பந்துவீச்சில் 22 ஓவர்கள் வீசி 98 ஓட்டங்கள் விட்டுக்கொடுத்தார். இதில் 4 ஓவர்களை மெய்டனாக  வீசி ஹர்பஜன் சிங்கின்இலக்கினைக் கைப்பற்றினார்.  இவரின் பதுவீச்சு சராசரி 4.45 ஆகும்.இரண்டாவது ஆட்டப் பகுதியில் 2 ஓவர்கள் வீசி 21 ஓட்டங்களை விட்டுக் கொடுத்தார். இந்தப் போட்டியில் இந்திய அணி 10 இலக்குகள் வித்திதியாசத்தில் வெற்றி பெற்றது.

ஒருநாள் பன்னாட்டுத் துடுப்பாட்டம் 
ஏப்ரல் 15, 2001 இல் சார்ஜா அமீரகத்தில் நடைபெற்ற ஏ ஆர் ஒய் கோப்பைக்கான தொடரில்  பாக்கித்தான் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.

பெப்ரவரி, 2007 ஆம் ஆண்டில் ஆத்திரேலிய தொடரில் காயம் ஏற்பட்டதனால் இவர் 2007 துடுப்பாட்ட உலகக்கிண்ணத் தொடரில் இருந்து விலகினார்.பின் நியூசிலாந்துன் அணி 2007 டிசம்பர் மாதத்தில் தென்னாப்பிரிக்காவில் சுற்றுப்பயணம் செய்து விளையாடியது .இந்தத் தொடரில் விளையாடும் வாய்ப்பினைப் பெற்றார்.

சான்றுகள்

வெளியினைப்புகள் 

 கைல் மில்ஸ் ஈஎஸ் பி என் l
 

நியூசிலாந்துத் துடுப்பாட்ட வீரர்கள்
1979 பிறப்புகள்
ஜேகப் ஓரம்

ஜேகப் டேவிட் பிளிப் ஓரம் (Jacob David Philip Oram, பிறப்பு: சூலை 28, 1978), நியூசிலாந்து அணியின் முன்னாள் சகலதுறை ஆட்டக்காரர். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். இவர் இடதுகை துடுப்பாளரும், வலதுகை மிதவேக பந்துவீச்சாளரும் ஆவார். இவர் சென்ட்ரல் மாவட்ட அணி இந்தியன் பிரீமியர் லீக் போட்டியில் சென்னை சூப்பர் கிங்ஸ், மும்பை இந்தியன்ஸ் மற்றும் ராஜஸ்தான் ராயல்ஸ் அணிகளில் விளையாடியுள்ளார். மேலும் இவர் சிட்டகாங் கிங்ஸ், காஸி டேங் மற்றும் யுவா நெக்ஸ்ட் ஆகிய அணிகளுக்காக உள்ளூர்ப் போட்டிகளில் விளையாடியுள்ளார்.

சர்வதேச போட்டிகள்

தேர்வுத் துடுப்பாட்டம் 
இவர் 2002 ஆம் ஆண்டில் இந்தியத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது.டிசம்பர் 12 இல் வெலிங்டனில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 5 பந்துகளில் ஓட்டம் ஏதும் எடுக்காமல் ஹர்பஜன் சிங் பந்துவீச்சில் ஆட்டமிழந்தார். பின் பந்துவீச்சில் 15 ஓவர்கள் வீசி 31 ஓட்டங்கள் விட்டுக்கொடுத்தார். இதில் 4 ஓவர்களை மெய்டனாக வீசினார். இவரின் பதுவீச்சு சராசரி 2.06 ஆகும். இவரின் முதல் இலக்காக சச்சின் டெண்டுல்கரின் இலக்கை வீழ்த்தினார்.பின் பார்த்தீவ் படேலின் இலக்கினை வீழ்த்தினார். இரண்டாவது ஆட்டப் பகுதியில் 12 ஓவர்கள் வீசி 36 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இதில் 3 ஓவர்களை மெய்டனாக வீசினார். இந்தப் போட்டியில் நியூசிலாந்து அணி 10 இலக்குகள் வித்தியாசத்தில் வெற்றி பெற்றது.

இறுதிப் போட்டி 
2009 ஆம் ஆண்டில் நியூசிலாதுத் துடுப்பாட்ட அணி இலங்கையில் சுற்றுப் பயணம் செய்து விளையாடியது.ஆகத்து 26 இல் கொழும்பில் நடைபெற்ற இலங்கைத் துடுப்பாட்ட அணிக்கு  எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 52 பந்துகளில்  24 ஓட்டங்கள் எடுத்து  ரங்கன ஹேரத்தின்பந்துவீச்சில் ஆட்டமிழந்தார். பின் பந்துவீச்சில் 21 ஓவர்கள் வீசி 56 ஓட்டங்கள் விட்டுக்கொடுத்தார். ஆனால் இலக்கினைக் கைப்பற்றவில்லை. இதில் 7 ஓவர்களை மெய்டனாக வீசினார். இவரின் பதுவீச்சு சராசரி 2.66 ஆகும். இரண்டாவது ஆட்டப் பகுதியில் 148 பந்துகளில்  56 ஓட்டங்கள் எடுத்தார். இந்தப்போட்டியில் இலங்கை அணி 96 ஓட்டங்கள் வித்தியாசத்தில் வெற்றி பெற்றது.

ஒருநாள் பன்னாட்டுத் துடுப்பாட்டம் 
சனவரி 4, 2001 இல் வெலிங்டனில்  சிம்பாப்வே துடுப்பாட்ட அணிக்கு எதிரான இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் 4 ஓவர்கள் வீசி 17 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் நியூசிலாந்து அணி 4 இலக்குகள் வித்தியாசத்தில் வெற்றி பெற்றது.

இறுதிப் போட்டி 
2012 ஆம் ஆண்டில் நியூசிலாதுத் துடுப்பாட்ட அணி இலங்கையில் சுற்றுப் பயணம் செய்து விளையாடியது.நவம்பர் 6 இல் கண்டியில் நடைபெற்ற இலங்கைத் துடுப்பாட்ட அணிக்கு  எதிரான மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப்  போட்டியில் 4 பந்துகளில் 2 ஓட்டங்கள் எடுத்து குசல் மெண்டிசு பந்துவீச்சில் ஆட்டமிழந்தார்.பின் பந்துவீச்சில் 7 ஓவர்கள் வீசி 43 ஓட்டங்களை விட்டுக்கொடுத்தார். இதில் 1 ஓவரை மெய்டனாக  வீசினார். ஆனல் இவர் இலக்கினைக் கைப்பற்றவில்லை. இந்தப் போட்டியில் இலங்கை அணி 7 இலக்குகள் வித்தியாசத்தில் வெறி பெற்றது.

சான்றுகள்

வெளியிணைப்புகள் 

 

நியூசிலாந்துத் துடுப்பாட்ட வீரர்கள்
1978 பிறப்புகள்
ஸ்காட் ஸ்டைரிஸ்

ஸ்காட் பேர்னாட் ஸ்டைரிஸ் (Scott Bernard Styris, பிறப்பு: சூலை 10, 1975), நியூசிலாந்து அணியின் சகலதுறை ஆட்டக்காரர். இவர் வலதுகை துடுப்பாளரும், வலதுகை மிதவேக பந்துவீச்சுசாளருமாவார்.

நியூசிலாந்துத் துடுப்பாட்ட வீரர்கள்
1975 பிறப்புகள்

en:Scott Styris)
ஜெசி ரைடர்

ஜெசி டானியல் ரைடர் (Jesse Daniel Ryder, பிறப்பு: ஆகத்து 6, 1984), நியூசிலாந்து அணியின்  முன்னாள் சகலதுறை ஆட்டக்காரர். இவர் இடதுகை துடுப்பாளரும், வலதுகை மிதவேகப் பந்துவீச்சாளரும் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார்.

2002 ஆம் ஆண்டில் 19 வயதிற்கு உட்பட்ட துடுப்பாட்ட உலகக்கிண்ணத் தொடரில் நியூசிலாந்து துடுப்பாட்ட அணியின் தலைவராக நியமிக்கப்பட்டார். இவர் வெலிங்டன் மற்றும் மத்திய மாவட்ட துடுப்பாட்ட அணிகளுக்காக உள்ளூர்ப் போட்டிகளில் விளையாடினார். மேலும் இவர் முதல் தரத் துடுப்பாட்டம் மற்றும் பட்டியல் அ துடுப்பாட்டங்களில் விளையாடியுள்ளார். மேலும் எச்செக்ஸ் மாகாணத் துடுப்பாட்டப் போட்டிகளிலும் விளையாடியுள்ளளார். இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ்,புனே வாரியர்சு இந்தியா மற்றும் டெல்லி டேர்டெவில்ஸ் அணிகளுக்காக விளையாடியுள்ளார்.

சர்வதேச போட்டிகள்

தேர்வுத் துடுப்பாட்டம் 
இவர் 2008 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது அக்டோபர் 17  இல் சிட்டகொங்கில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 5 பந்துகளில் 1 ஓட்டம் எடுத்து சகீப் அல் அசன் பந்துவீச்சில் ஆட்டமிழந்தார். பின் பந்துவீச்சில் 3 ஓவர்கள் வீசி 10ஓட்டங்கள் விட்டுக்கொடுத்தார். இதில் 1 ஓவரை மெய்டனாக வீசினார். ஆனால் இலக்கினைக் கைப்பற்றவில்லை. இவரின் பதுவீச்சு சராசரி 0.70 ஆகும். இரண்டாவது ஆட்டப் பகுதியில் 101 பந்துகளில்38 ஓட்டங்கள் எடுத்து ரன் அவுட் ஆனார். இதில் 4 நான்குகளும் அடங்கும். இந்தப் போட்டியில் நியூசிலாந்து அணி 3 இலக்குகள் வித்தியாசத்தில் வெற்றி பெற்றது.

இறுதிப் போட்டி 
2011 ஆம் ஆண்டில் நியூசிலாந்துத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. டிசம்பர் 9 இல் ஹோபார்ட்டில் நடைபெற்ற ஆத்திரேலியத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 10 பந்துகளில் ஓட்டங்கள் ஏதும் எடுக்காமல் பட்டின்சன் பந்துவீச்சில் ஆட்டமிழந்தார்.  இரண்டாவது ஆட்டப் பகுதியில் 28 பந்துகளில் 16 ஓட்டங்கள் எடுத்தார். இந்தப்போட்டியில் நியூசிலாந்து துடுப்பாட்ட அணி 7 ஓட்டங்கள் வித்தியாசத்தில் வெற்றி பெற்றது.

ஒருநாள் பன்னாட்டுத் துடுப்பாட்டம் 
பெப்ரவரி 9, 2008 இல் வெலிங்டனில் இங்கிலாந்து துடுப்பாட்ட அணிக்கு எதிரான முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் துவக்கவீரராக களம் இறங்கிய இவர் 50 பந்துகளில் 31 ஓட்டங்களை எடுத்தார்.இதில் நான்கு 4 மற்றும் 1 ஆறுகள் அடங்கும். இவரின் ஸ்டிரைக் ரேட் 62.00 ஆகும்.

இறுதிப் போட்டி 
2014 ஆம் ஆண்டில் நியூசிலாதுத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. சனவரி 31 இல் வெலிங்டனில் நடைபெற்ற இந்தியத் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 26 பந்துகளில் 17 ஓட்டங்கள் எடுத்தார். இந்தப் போட்டியில் நியூசிலாந்து அணி 87 ஓட்டங்கள் வித்தியாசத்தில் வெற்றி பெற்றது.

சான்றுகள்

வெளியிணைப்புகள் 

 
 
 

நியூசிலாந்துத் துடுப்பாட்ட வீரர்கள்
1984 பிறப்புகள்
வாழும் நபர்கள்
எஸ்செக்ஸ் துடுப்பாட்டக்காரர்கள்
டிம் சௌத்தி

டிமோதி கிரேன்ட் சௌத்தி (Timothy Grant Southee, பிறப்பு: டிசம்பர் 11, 1988) என்பவர் நியூசிலாந்து துடுப்பாட்ட அணி வீரரும் உதவி அணித் தலைவரும் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் விளையாடி வருகிறார். வலது கை மட்டையாளரான இவர் வலது கை மித விரைவு வீச்சாளராக செயல்படுகிறார். துடுப்பாட்டங்களில் இவர் பன்முக வீரராக விளங்குகிறார். ஊஞ்சல் வகையிலான பந்துகளை வீசுவதன் மூலம் இவர் பரவலாக அறியப்படுகிறார். மிக இளம் வயதில் நியூசிலாந்து அணிக்காகத் தேர்வானவர்களுள் ஒருவராக அறியப்படுகிறார். தனது 19 ஆம் வயதில் பெப்ரவரி , 2008 இல் இவர் அணியில் சேர்ந்தார். இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இவரின் முதல் போட்டியிலேயே 5 இலக்குகளைக் கைப்பற்றினார். மேலும் அதே போட்டியில் 40 பந்துகளில் 77 ஓட்டங்களை எடுத்தார். மேற்கிந்தியத்தீவுகள் துடுப்பாட்ட அணிக்கு எதிரான முதல் பன்னாட்டு இருபது20 போட்டியில் நியூசிலாந்து துடுப்பாட்ட அணியின் தலைவராக நியமிக்கப்பட்டார். பல போட்டிகளில் விளையாடியதால் கேன் வில்லியம்சனுக்கு ஓய்வு அளிக்கப்பட்டது. எனவே இவர் தலைவராக நியமிக்கப்பட்டார். இந்தப் போட்டியில் 47 ஓட்டங்கள் வித்தியாசத்தில் வெற்றி பெற்றனர்.

2011 துடுப்பாட்ட உலகக்கோப்பையில் சிறப்பாகச் செயல்பட்டார். இதில் 18 இலக்குகளைக் கைப்பற்றினார். இவரின் பந்துவீச்சு சராசரி 17.33 ஆகும். இந்தத் தொடரில் அதிக இலக்குகள் வீழ்த்திய பந்து வீச்சாளர்கள் பட்டியலில் மூன்றாம் இடம் பிடித்தார். 2015 துடுப்பாட்ட உலகக்கிண்ணத் தொடரில் இங்கிலாந்து துடுப்பாட்ட அணிக்கு எதிரான போட்டியில் ஏழு இலக்குகளைக் கைப்பற்றினார்.

பன்னாட்டுப் போட்டிகள் 
2016 -2017 ஆம் ஆண்டில் தரம்சாலாவில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 10 ஆவது வீரராகக் களமிறங்கிய இவர் தனது முதல் ஒருநாள் போட்டிக்கான அரைநூறினை அடித்தார். இதன்மூலம் பத்தாவது வீரராக களம் இறங்கி ஒருவர் எடுக்கும் ஐந்தாவது அதிகபட்ச ஓட்டம் எனும் சாத்னையைப் படைத்தார். இதே ஆண்டில் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டத்தின் முதல் போட்டியில் இவருக்கு வாய்ப்பு வழங்கப்ப்படவில்லை. ஆனால் ஜீத்தன் படேல் காயம் காரணமாக வெளியேறியதால் அவருக்குப் பதிலாக சவுத்தி களத்தடுப்பாடி அசீம் ஆம்லாவின் இலக்கினை கேட்ச் பிடித்து வீழ்த்தினார்.

2014 ஆம் ஆண்டின் முதல் பருவகாலத்தில் புதிய பந்துகளில் சிறப்பாகப் பந்து வீசுபவர்களில் ஒருவராகக் கருதப்பட்டார். இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் நிலையான ஆட்டத் திறனை வெளிப்படுத்தி 11 இலக்குகளைக் கைப்பற்றி தொடரைக் கைப்பற்ற உதவினார். பின் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் சிறப்பான ஆட்டத் திறனை வெளிப்படுத்தி 11 இலக்குகளைக் கைப்பற்றி 12 ஆண்டுகளுக்குப் பிறகு தொடரைக் கைப்பற்ற உதவினார். இந்தத் தொடரின் இறுதியில் பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டப் பந்து வீச்சாளருக்கான தரவரிசையில் 6 வது இடத்திற்கு முன்னேறினார்.

சான்றுகள் 

நியூசிலாந்துத் துடுப்பாட்ட வீரர்கள்
1988 பிறப்புகள்
எஸ்செக்ஸ் துடுப்பாட்டக்காரர்கள்
வாழும் நபர்கள்
ராஸ் டைலர்

லுடேரு ராஸ் புதோவா லோடெ டைலர் (Luteru Ross Poutoa Lote Taylor, பிறப்பு: மார்ச் 8, 1984) என்பவர் நியூசிலாந்து துடுப்பாட்டக்காரர் ஆவார். இவர் நியூசிலாந்து துடுப்பாட்ட அணிக்காக அனைத்து வகையான பன்னாட்டுப் போட்டிகளிலும் விளையாடி வருகிறார். இவர் ஜனவரி 2019இல் ஒருநாள் போட்டிகளில் தனது 20வது நூறைப் பெற்றதன் மூலம் எந்தவொரு போட்டி வகைகளிலும் 20 நூறுகள் எடுத்த முதல் நியூசிலாந்து வீரர் ஆனார்.

பன்னாட்டுப் போட்டிகள் 
மார்ச் 1, 2006 இல் மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். சமோவா பண்பாட்டைச் சேர்ந்த ஒருவர் நியூசிலாந்து துடுப்பாட்ட அணிக்காக விளையாடுவது இது இரண்டாவது முறையாகும். இதற்கு முன் முர்ஃபி சூ நியூசிலாந்து அணிக்காக விளையாடினார். இவரின் முதல் போட்டியில் 15 ஓட்டங்கள் எடுத்தார். இந்தப் போட்டியில் நியூசிலாந்து அணி 91 ஓட்டங்கள் வித்தியாசத்தில் வெற்றி பெற்றது.

டிசம்பர் 28, 2006 ஆம் ஆண்டில் நேப்பியர், நியூசிலாந்தில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இதில் 12 நான்குகளும், 6 ஆறுகளும் அடங்கும். ஆனால் இந்தப் போட்டியில் சனத் ஜயசூரியாவின் அதிரடி ஆட்டத்தினால் இலங்கை அணி வெற்றி பெற்றது. இதன் இரண்டாவது ஆட்டத்தில் உடலின் நீர்க்குறைவு காரணமாக பாதிக்கப்பட்டார். 2006 -2007 ஆம் ஆண்டுகளில் நடைபெற்ற போட்டியில் ஆத்திரேலியத் துடுப்பாட்ட அணிக்கு எதிரான போட்டியில் 84 ஓட்டங்கள் எடுத்தார். ஆனால் இந்தப் போட்டியிலும் நியூசிலாந்து அணி தோல்வியடைந்தது.

பெப்ரவரி 18, 2007 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் தனது இரண்டாவது நூறினைப் பதிவு செய்தார். இந்தப் போட்டியில் 117 ஓட்டங்கள் எடுத்தார். இதன்மூலம் ஆத்திரேலியத் துடுப்பாட்ட அணிக்கு அதிராக அதிக ஓட்டங்கள் எடுத்தவர்கள் பட்டியலில் இரண்டாம் இடத்தைப் பிடித்தார். 2007 -2008 ஆம் ஆண்டுகளில் ஆமில்டன், நியூசிலாந்தில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் இவர் தனது முதல் நூறினை அடித்தார். மேலும் அந்தத் தொடரில் அதிக ஓட்டங்கள் அடித்தவர்கள் பட்டியலில் முதல் இடம் பிடித்தார்.

மே 2008 ஆம் ஆண்டில் ஓல்டு டிரஃபோர்டுவில் இங்கிலாந்து துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 154* ஓட்டங்கள் எடுத்தார். இதுதான் இவரின் அதிகபட்ச ஓடம் ஆகும். இதில் 5 ஆறுகளும், 17 நான்குகளும் அடங்கும். பின் மார்ச், 2009 ஆம் ஆண்டில் நேப்பியர், நியூசிலாந்தில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 204 பந்துகளில் 151 ஓட்டங்கள் எடுத்தார். பின் இந்திய அணிக்கு எதிரான அடுத்த போட்டியில் 107 ஓட்டங்கள் எடுத்து போட்டி சமனில் முடிய உதவினார்.

சான்றுகள்

வெளியிணைப்புகள் 

 
 

நியூசிலாந்துத் துடுப்பாட்ட வீரர்கள்
1984 பிறப்புகள்
லூக் உட்காக்

லூக் ஜேம்ஸ் உட்காக் (Luke James Woodcock, பிறப்பு: மார்ச்சு 19, 1982 அணியின் மந்த இடதுகை மரபுவழா சுழல் பந்துவீச்சுசாளரான இவர் இடதுகை துடுப்பாளரும் கூட.

நியூசிலாந்துத் துடுப்பாட்ட வீரர்கள்
1982 பிறப்புகள்
வாழும் நபர்கள்
எல்டன் சிகும்புரா

எல்டன் சிகும்புரா (Elton Chigumbura, பிறப்பு:மார்ச்சு 14, 1986), சிம்பாப்வே அணியின் தலைவர் (captain), சகலதுறை ஆட்டக்காரர். இவர் 2004 ஆம் ஆண்டு முதல் 2020 ஆம் ஆண்டு முடிய சிம்பாப்வே அணிக்காக விளையாடியுள்ளார்.மே 2015 இல், சிகும்புரா தனது முதல் பன்னாட்டு ஒரு நாள் போட்டி சதத்தை, பாக்கித்தானுக்கு எதிராக இலாகூரில் தனது 174வது ஒருநாள் போட்டியில் அடித்தார்.பன்னாட்டு ஒருநாள் போட்டிகளில் 4,000 ரன்களுக்கும் அதிகமான ஓட்டங்களையும் 100 விக்கெட்டுகளையும் பெற்றுள்ள அவர், ஜிம்பாப்வேயின் சிறந்த சகலதுறை ஆட்டக்காரர்களில் ஒருவராக பரவலாகக் கருதப்படுகிறார்.

வெளி இணைப்பு

மேற்கோள்

சிம்பாப்வே துடுப்பாட்ட வீரர்கள்
1986 பிறப்புகள்
நார்தாம்ப்டன்சையர் துடுப்பாட்டக்காரர்கள்
வாழும் நபர்கள்
கரோன் ஆறு

கரோன் ஆறு (பிரெஞ்சு மொழியில் Garonne) பிரான்சின் முக்கிய ஆறுகளுள் ஒன்று. ஸ்பெயின் பகுதியிலுள்ள பிரெனே மலையில் இருந்து உருவாகி 647 கிமீ பாய்ந்து பொர்தோ நகரருகே அட்லாண்டிக் பெருங்கடலில் கலக்கிறது.

மேற்கோள்கள்

ஐரோப்பிய ஆறுகள்
பிரான்சு
அடுக்கு கணம்

கணிதத்தில், ஒரு கணத்தின் அனைத்து உட்கணங்களையும்  கொண்ட கணமானது, (வெற்றுக்கணத்தையும்  அதே கணத்தையும் சேர்த்து) அக்கணத்தின் அடுக்கு கணம் (Power set) என அழைக்கப்படுகிறது. கணம்  ன் அடுக்கு கணத்தினை , P(S), ℘(S)  என்ற குறியீடுகளால் குறிக்கலாம். அடிக்கோள் கணக்கோட்பாட்டில், அடுக்கு கணம் என்ற கருத்தானது, அடுக்கு கண அடிக்கோளின் மூலமாக  கூறப்பட்டுள்ளது. ன் எந்தவொரு உட்கணம்  ம்,  ன் மீதான கணங்களின் குடும்பம் என அழைக்கப்படுகிறது.

எடுத்துக்காட்டுகள்

 வெற்றுக்கணம் () இன் உட்கணம் வெற்றுக் கணம் மட்டுமே.

எனவே வெற்றுக்கணத்தின் அடுக்கு கணம்:

) =

இதன் முதலெண் = 1.

இதனை   என எழுதலாம்.

ஓருறுப்பு கணம்  = {1}  இன் இரு உட்கணங்கள்,

எனவே ன் அடுக்கு கணம்:

)= {, }

இதன் முதலெண் = 2.

இதனை  என எழுதலாம்.

 ஈருறுப்புக் கணம்,  =  { 1, 2 } இன் உட்கணங்கள்,

எனவே Bன் அடுக்கு கணம்:

) = {,,,}

இதன் முதலெண் = 4.

இதனை   என எழுதலாம்

 மூவுறுப்புக் கணம்,  = {x, y, z} இன் உட்கணங்கள்.
 அல்லது ,

 
எனவே ன் அடுக்கு கணம்:

) =

இதன் முதலெண் = 8. 
இதனை  என எழுதலாம்.

பண்புகள்

  உதாரணமாக இயல் எண் கணம் ஒரு  கணத்தின் எண் அளவை || = n  எனில், அடுக்கு கணத்தின் எண் அளவை,   ஆகும்.
 முடிவுறு அல்லது முடிவுறா கணங்களின் எண்ணளவைகளை விட  அவற்றின் அடுக்கு கணங்களின் எண்ணளவைகள் கண்டிப்பாக அதிகமானவையாக இருக்கும். எண்ணுறு முடிவிலா கணங்களின் அடுக்கு கணங்கள் எண்ணுறா முடிவிலா கணங்களாக அமையும்.எண்ணுறு முடிவிலா கணம். அதன் அடுக்கு கணத்தின் உறுப்புகளுக்கும் எண்ணுறா முடிவிலா கணமான மெய் எண் கணத்திற்கும் இடையே ஒன்றுக்கு- ஒன்று தொடர்பினைக் காண முடியும். எனவே இயலெண் கணத்தின் அடுக்கு கணம் ஒரு எண்ணுறா முடிவிலி கணமாகும்.
  ன் அடுக்கு கணத்தை, ஒன்றிப்பு, வெட்டு, நிரப்பி, ஆகிய செயல்களோடு சேர்த்து பூலிய இயற்கணிதத்திற்கு ஒரு முன்னுதாரணமாகக் கொள்ளலாம்.  எந்தவொரு முடிவுறு பூலிய இயற்கணிதத்தையும் ஒரு முடிவுறு கணத்தின் அடுக்கு கண பூலியன் இயற்கணிதத்துக்கு சம அமைவியம் (isomorphic)  உள்ளதாகக் காணலாம். ஆனால் முடிவுறா பூலிய இயற்கணிதத்திற்கு இது உண்மையாகாது. முடிவுறா பூலிய இயற்கணிதத்தை அடுக்கு கண பூலிய இயற்கணிதத்தின்கீழ் அமையும் ஒரு பகுதியாகக் கருதலாம்.
   ன் அடுக்கு கணமானது சமச்சீர் வேறுபாடு (symmetric difference) செயலியைப் பொறுத்து, வெற்றுக்கணத்தை முற்றொருமை உறுப்பாகவும் ஒவ்வொரு கணமும் தனக்குத்தானே நேர்மாறு உறுப்பாகவும் கொண்ட ஒரு ஏபெல் குலமாகவும் வெட்டுச் செயலியைப் பொறுத்து, பரிமாற்று ஒற்றைக்குலமாகவும் அமையும். மேலும் பங்கீட்டு விதிகளையும் நிரூபித்து, அடுக்குக்கணமானது இந்த இரு செயல்களைப் பொறுத்து ஒரு பரிமாற்று வளையமாகும் எனக் காட்டலாம்.

ஈருறுப்புத் தேற்றத்துடன் தொடர்பு

அடுக்கு கணம், ஈருறுப்புத் தேற்றத்துடன் நெருங்கிய தொடர்புடையது. n உறுப்புகள் கொண்ட கணத்தின் அடுக்கு கணத்தில் k உறுப்புகளைக் கொண்ட உட்கணங்களின் எண்ணிக்கை   சேர்வாக அமையும்.  என்பது ஈருறுப்புக் குணகம் அல்லது ஈருறுப்புக் கெழு என்றழைக்கப்படுகிறது.

எடுத்துக்காட்டாக, மூன்று உறுப்புகள் கொண்ட கணத்தின் அடுக்கு கணத்தில்

 கணம் 0 உறுப்புகளுடனும் 
 கணங்கள் 1 உறுப்புடனும்
 கணங்கள் 2 உறுப்புகளுடனும்
 கணம் 3 உறுப்புகளுடனும் இருக்கும்.

எல்லைக்குட்பட்ட எண்ணளவை கொண்ட உட்கணங்கள்

k ஐ விடக் குறைந்த எண்ணளவை உடைய ன் உட்கணங்கள்  
 அல்லது   என்றும், வெற்றுக்கணத்தைத் தவிர ஏனைய உட்கணங்கள்  என்றும் குறிக்கப்படுகின்றன.

குறிப்புகள்

மேற்கோள்கள்

வெளியிணைப்புகள்

 Power set

கணச் செயல்கள்
புத்தனாம்பட்டி

புத்தனாம்பட்டி  (Puthanampatti) இந்தியாவின் தமிழ்நாடு மாநிலத்தில் திருச்சி மாவட்டத்தில் முசிறி வட்டத்தில் அமைந்துள்ள ஓர் சிற்றூராகும்.

வரலாறு

புத்தனாம்பட்டி ஓர் காலத்தில் ‘புனதை’ என அழைக்கப்பட்டது.

மக்கள்தொகை மற்றும் புவியியல்

2001 ஆண்டு கணக்கெடுப்பின்படி இவ்வூரின் மக்கள்தொகை 3,163 ஆகும். ஆண்களும் பெண்களும் மக்கள்தொகையில் 50% உள்ளனர். சராசரி படிப்பறிவு 90%, தேசிய சராசரி (59.5%)யைவிட கூடுதலாகும். ஆண்கள் படிப்பறிவு 85%, மற்றும் பெண்கள் படிப்பறிவு 89%. 8% நபர்கள் ஆறு அகவைக்கும் குறைந்தவர்கள். 

திருச்சியிலிருந்து வடமேற்கே 33 கி.மீ தொலைவிலும் துறையூரிலிருந்து தென்கிழக்கில் 16கி.மீ தொலைவிலும் பெரம்பலூரிலிருந்து 35 கி.மீ தொலைவில் தென்மேற்கிலும் அமைந்துள்ளது.

கல்வி
1947 ஆம் ஆண்டு எம். மூக்கப்பிள்ளை என்பவர் இங்கு நேரு உயர்நிலைப் பள்ளியை நிறுவினார். இங்கு பள்ளிக் கல்விக்கென ஸ்ரீ சண்முகநாதன் துவக்கப் பள்ளி உள்ளன. கல்லூரிப் படிப்புக்காக நேரு நினைவுக் கல்லூரி அமைக்கப்பட்டுள்ளது. இந்தக் கல்லூரி கலை மற்றும் அறிவியல் துறைகளிலான பட்டப்படிப்புகளை வழங்குகிறது. திருச்சி மாவட்டத்திற்கு அண்மையிலுள்ள மாவட்டங்களிலிருந்து மாணவர்கள் படிக்க வசதியாக அமைந்துள்ள இக்கல்லூரியையும் எம். மூக்கப்பிள்ளை என்பவர்தான் நிறுவினார். இக்கல்லூரியை 1967ஆம் ஆண்டில் அப்போதைய தமிழக முதல்வராக இருந்த கா. ந. அண்ணாத்துரை திறந்து வைத்தார். பாரதிதாசன் பல்கலைக்கழகத்துடன் இணைக்கப்பட்டுள்ள இக்கல்லூரியில் படிக்கும் மாணவர்களுக்கான மதிப்பெண்கள் பட்டியல் மற்றும் பட்டங்களை பாரதிதாசன் பல்கலைக்கழகம் அளிக்கிறது.

போக்குவரத்து

புத்தனாம்பட்டி சாலை மாவட்டத் தலைநகர் திருச்சியுடனும், துறையூருடனும் தரைவழிச் சாலைகளால்  இணைக்கப்பட்டுள்ளது. இந்த ஊருக்கு அருகில் சுமார் 25 கிலோ மீட்டர் தொலைவிலிருக்கும் உத்தமர்கோவில், 35 கி.மீ தொலைவிலிருக்கும் திருச்சிராப்பள்ளி சந்திப்பு தொடருந்து நிலையம் என இரு தொடருந்து நிலையங்கள் உள்ளன. இந்த ஊருக்கு அண்மையிலுள்ள வானூர்தி நிலையம் திருச்சிராப்பள்ளி பன்னாட்டு வானூர்தி நிலையமாகும்.

குறிப்புகளும் மேற்கோள்களும் 

திருச்சிராப்பள்ளி மாவட்டத்திலுள்ள கிராமங்கள்
மாட் பிரியர்

மத்தியூ ஜேம்ஸ் பிரையர்: (Matthew James Prior, பிறப்பு: பெப்ரவரி 26, 1982), இங்கிலாந்து குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper). இவர் வலதுகை துடுப்பாளரும் கூட.

ஆரம்பகால வாழ்க்கை 
தென்னாப்பிரிக்காவின் ஜோகன்னஸ்பர்க்கில் பிறந்தார், 11 வயதில் தனது குடும்பத்துடன் இங்கிலாந்து சென்றார். இவரது தாய் தென்னாப்பிரிக்கர், தந்தை இங்கிலாந்தினைச் சேர்ந்தவர் ஆவர். இவர் முன்னதாக பிரைட்டன் கல்லூரியில் பயின்றார், அந்த நேரத்தில் இவர் சசெக்ஸ் கவுண்டி துடுப்பாட்ட சங்கத்தில் விளையாடத் தொடங்கினார். தனது ஆரம்ப ஆண்டுகளில் செயின்ட் மத்தியாஸ் சி.சி.யில் துடுப்பாட்டம் விளையாடினார். ஆர்செனல் கால்பந்துக் கழகம் மற்றும் பிரைட்டன் & ஹோவ் ஆல்பியன் ஆகியோருக்காக விளையாடிய முன்னாள் கால்பந்து வீரர் சமி நெல்சனின் மகள் எமிலியை இவர் திருமணம் செய்து கொண்டார்.இந்தத் தம்பதிக்கு 2009 ஆம் ஆண்டின் தொடக்கத்தில் பிறந்த ஜொனாதன் என்ற மகனும், 27 ஜூன் 2015 இல் பிறந்த மகளும் உள்ளனர்.

சைக்கிள் ஓட்டுவதில் தனக்கு "அதீத ஆர்வம்" இருப்பதாக பிரியர் கூறியுள்ளார், மேலும் இங்கிலாந்து நியூசிலாந்து சுற்றுப்பயணத்தில் தனது இருசக்கர வாகனத்தினை தன்னுடன் எடுத்துச் சென்றதற்காக இங்கிலாந்து அணியின் முன்னாள் வீரர் மற்றும் தலைவர் கெவின் பீட்டர்சன் விமர்சனத்திற்கு ஆளானார். முன்னதாக ஒன் புரோ சைக்கிள் ஓட்டுதலின் இணை உரிமையாளர் மற்றும் தலைமை நிர்வாகி ஆவார்.

2006 
2004 ஆம் ஆண்டில் ஜிம்பாப்வேக்கு எதிரான இங்கிலாந்தின் ஒருநாள் தொடரில் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்: இவர் இயன் பெலுடன் துவக்க வீரராகத் தெரிவு செய்யப்பட்டார், மேலும் எட் ரெய்ன்ஸ்ஃபோர்டால் இந்தப் போட்டியில் 74 ஓட்டங்கள் வித்தியாசத்தில் அணி வெற்றி பெற்றது. இவர் ஆட்டமிழக்கப்படுவதற்கு முன்பு 35 ஓட்டங்கள் எடுத்தார்.

பாகிஸ்தானுக்கு எதிரான ஒருநாள் தொடருக்கு ஓராண்டு கழித்து இங்கிலாந்து அணியில் இவர் தேர்வு செய்யப்பட்டார். தொடரின் முதல் போட்டியில் இவர் 45 ஓட்டங்கள் எடுத்தார், இந்தப் போட்டியில் இங்கிலாந்து 42 ஓட்டங்கள் வித்தியாசத்தில் வெற்றி பெற்றது. அடுத்த போட்டியில் இவர் 32 ஓட்டங்கள் எடுத்தார், ஆனால் இங்கிலாந்து ஏழு இழப்புகள் வித்தியாசத்தில் ஆட்டத்தை இழந்து தொடரினை 1–1 என்ற கணக்கில் சமன் செய்தது. தொடரின் முதல் போட்டியில் இவர் சிறப்பாக விளையாடிய போதிலும் மற்ற போட்டிகளில் சிறப்பாக விளையாடவில்லை.தொடரின் நான்காவது போட்டியில் 6 ஓட்டங்களும் மூன்றாவது ஒருநாள் போட்டியில் 2 ஓட்டங்களும் எடுத்தார்.இறுதிப் போட்டியில் இவர் 9 ஓட்டங்கள் மட்டுமே எடுத்தார். இந்த இறுதிப் போட்டியில் இங்கிலாந்துத் துடுப்பாட்ட அணி வென்ற்றி பெற்று தொடரினை 3-2 எனும் கணக்கில் முடிந்தது

இந்தியாவுக்கு எதிரான தொடருக்கான ஒருநாள் முன்னதாக அணியில் தனது இடத்தைப் பிடித்தார். முதல் ஆட்டத்தில் 22 ஓட்டங்கள் எடுத்தார். இந்தப் போட்டியில் இங்கிலாந்து 39 ஓட்டங்கள் வித்தியாசத்தில் தோற்றது. அடுத்த ஆட்டத்தில் இவர் 33 ஓட்டங்கள்  எடுத்தார், ஆனால் இங்கிலாந்து மீண்டும் தோல்வியடைந்தது.அடுத்த போட்டியில் 37 ஓட்டங்களில் இவர் ரன் அவுட் ஆனார். இந்தப் போட்டியிலும் இங்கிலாந்து அணி தோற்றது.

தொடரின் நான்காவது போட்டியில் பிரியர் 14 ஓட்டங்கள்  எடுத்தார், இங்கிலாந்து துடுப்பாட்ட அணி மீண்டும் தோல்வியடைந்தது. தொடரின் ஐந்தாவது போட்டியில் இவர் விளையாடவில்லை.

சான்றுகள் 

இங்கிலாந்துத் துடுப்பாட்டக்காரர்கள்
1982 பிறப்புகள்
வாழும் நபர்கள்
ஆங்கிலேயக் குச்சக் காப்பாளர்கள்
விசுடென் துடுப்பாட்டக்காரர்கள்
நுண்ணுயிரெரிபொருள்

நுண்ணுயிரெரிப்பொருள் (Microbiofuels) என்பது அடுத்தத்தலைமுறை எரிபொருள் எனலாம். இது நுண்ணுயிர்களான பாக்டீரியா, நீலப்பச்சைப்பாசி, நுண்பாசி, பூஞ்சைகளில் இருந்துப் பெறப்படுகின்றன. இவைகளால் நமக்கு எரிபொருள் தேவை பூர்த்தி செய்யப்படுகிறது. இவைகள் தடையின்றியும், மறுசுழற்சி செய்தும் பெறலாம்.

தன்மை
இவை நுண்ணுயிர்களின் அணுவெறிகையால் வெளியிடப்படும் உற்பத்திப்பொருளாகும். இவை தற்பொது பயன்படுத்திக்கொண்டிருக்கும் எரிபொருளான பெட்ரோல், டீசல் ஆகியவற்றிற்கு மாற்றாக கொண்டுவரப்பட்டுள்ளது. இதைக் கண்டுபிடித்துவிட்டாலும் பல ஆராய்ச்சிகள் இதில் தொடர்ந்தவண்ணமுள்ளன. இவைகளில் குறிப்பிடத்தக்கனவாக எத்தனால், கொழுப்பமிலம், பியூட்டேன், நீரியம் என்பன உள்ளன.

சிறப்பியல்புகள்
இவைகளைப் பயன்படுத்துவதன் மூலம் சுற்றுச்சூழல் மாசு குறையும், குறிப்பாக நுண்பாசிகளில் இருந்து பெறப்படும் உயிரெரியானது நம்பகத்தன்மை வாய்ந்ததாக கருதப்படுகிறது. மேலும் நுண்பாசிகள் மற்றும் நீலப்பச்சைப்பாசிகள் சூரிய ஒளியைப்பயன்படுத்துவதால் உற்பத்திக்கான மூலப்பொருள் தேவை குறைகிறது. தற்போது பரவலாகப் பேசப்படும் உயிரெரியான ஆமணக்கு எண்ணெய் உற்பத்தி செய்யத்தேவையான நிலங்களுக்கு பதிலாக நுண்பாசிகளைப் பயன்படுத்தினால் இடப்பொருள் தேவை ஆயிரமடங்கு குறைகிறது.

சாத்தியக்கூறுகள்
இவை தற்காலத்தில் எட்டா நிலையில் உள்ளது. காரணம் பொருட்செலவு அதிகம், போதுமான முன்னேற்பாடுகள் இன்மையால் பின்தங்கி காணப்படுகின்றன. ஆனால், உயிரித்தொழில்நுட்பத்தின் துணைக்கொண்டு வருங்காலத்தில் சாத்தியமாக உள்ளது. பல தனியார் மற்றும் அரசு நிறுவனங்களின் மூதலீடுகளின் மூலம் பல ஆராச்சிகள் மேற்கொள்ளப்பட்டு வருகிறது.

காண்க
 உயிரெரிபொருள்
 உயிரி தீசல்

மேற்கோள்கள்

எரிபொருட்கள்
இயன் பெல்

இயன் ரொனால்ட் பெல்: (Ian Ronald Bell MBE, பிறப்பு: ஏப்ரல் 11, 1982), இங்கிலாந்து அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை மிதவேகம் ஆகும்.

2006 ஆம் இங்கிலாந்து துடுப்பாட்ட வாரியம் வெளியிட்ட புத்தாண்டு மரியாதை பட்டியலில், 2005 ஆம் ஆண்டின் ஆஷஸ் போட்டியில் வெற்றி பெற்ற அணியில் இவரின் பங்கினைப் பாராட்டும் விதமாக  பெல் பிரித்தானிய பேரரசின் ஆணைக்குழுவின் உறுப்பினராக நியமிக்கப்பட்டார். நவம்பர் 2006 இல், பன்னாட்டுத் துடுப்பாட்ட இவை இவருக்கு ஆண்டின் சிறந்த வீரர் விருது வழங்கியது. 2008 மற்றும் 2009 ஆம் ஆண்டுகளில், இவர் இங்கிலாந்து சார்பாக சில போட்டிகளில் மட்டுமே விளையாடினார்.பின்னர் இவர் 2009 ஆஷஸ் தொடருக்காக மீண்டும் தேர்வானார்.இந்தத் தொடரில் ஆத்திரேலியத் துடுப்பாட்ட அணியினை வீழ்த்தி இங்கிலாந்துத் துடுப்பாட்ட அணி கோப்பையினைக் கைப்பற்றியது.பின்னர் ஒருநாள் பன்னாட்டுத் துடுப்பாட்டப் போட்டிகளில் இவர் தனக்கான இடத்தினைத் தக்க வைத்துக் கொண்டார்.2010-ம் ஆண்டில் இவர் வெற்றி வார்விஷைர் துடுப்பாட்ட அணியின் தலைவராகவும் இருந்தார்.

ஜூலை 2012 இல், பெல் வார்விகக்சயர் துடுப்பாட்ட அணியுடன்  மூன்று ஆண்டு ஒப்பந்தத்தில் கையெழுத்திட்டார், குறைந்தபட்சம் 2015 வரை அந்த சங்கத்திற்காக இவர் விளையாடினார். நவம்பர் 2015 இல், இங்கிலாந்து தேர்வாளர்கள் தென்னாப்பிரிக்காவுடனான தேர்வுத் துடுப்பாட்டத் தொடருக்கான  இங்கிலாந்துத் துடுப்பாட்ட அணியில் இருந்து விலக்கப்படுவதாக அறிவித்தனர். ஆகஸ்ட் 2016 இல், பெல் 2016–17 பிக் பாஷ் லீக் சீசனில் பெர்த் ஸ்கார்ச்சர்ஸ் அணிக்காக விளையாடுவார் என்று அறிவிக்கப்பட்டது.  ஆகஸ்ட் 2018 இல், பெல் முதல் தரத் துடுப்பாட்டத்தில் தனது 20,000 ரன்களை அடித்தார்.

ஆரம்பகால வாழ்க்கை 
பெல்லின் குடும்பம் ரக்பி நகரத்திற்கு அருகிலுள்ள டன்ச்சர்ச்சில் இருந்து வந்தவர்கள் ஆவர். மேலும் இவர் உள்ளூர் துடுப்பாட்ட  சங்கத்தில் இளைய அணியில் விளையாடினார். பெல் அருகிலுள்ள பிரின்செதோர்ப் கிராமத்தில் உள்ள ரோமன் கத்தோலிக்க சுயாதீன பள்ளியான பிரின்செதோர்ப் கல்லூரியில் கல்வி பயின்றார் மற்றும் 7 ஆம் ஆண்டில் 1 வது லெவன் அனி சார்பாக விளையாடினார். ஆஸ்டன் வில்லாவின் ஆதரவாளராக இருந்தபோதிலும், கோவென்ட்ரி சிட்டியின் கால்பந்து பள்ளியிலும் இவர் பயின்றார் (அந்த இரண்டு கால்பந்து சங்கங்களும் பாரம்பரிய போட்டியாளர்கள் ஆவர்.), மேலும் கோவென்ட்ரி மற்றும் நார்த் வார்விக்ஷயர் துடுப்பாட்ட  சங்கத்திற்காக விளையாடினார். இரண்டு ஆண்டுகளுக்குப் பிறகு இவரது உடன்பிறந்த சகோதரர் கீத், ஸ்டாஃபோர்ட்ஷையருக்காக தொழில் முறைசாரா  துடுப்பாட்டப் போட்டியில் விளையாடியுள்ளார், மேலும் வார்விக்ஷயர் இரண்டாம் லெவன் அணிக்காக ஏழு ஆட்டங்களிலும் விளையாடியுள்ளார்.

துடுப்பாட்ட வாழ்க்கை

ஆரம்பகால ஆண்டுகள் 
1998 ஆம் ஆண்டில் வார்விக்ஷயரின் இரண்டாவது அணிக்காக பெல் மூன்று போட்டிகளில் விளையாடினார். பின்னர் இங்கிலாந்துத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. அந்தத் தொடரில் 19 வயதிற்கு உட்பட்டோருக்கான இங்கிலாந்து அணியில் இவர் இடம் பெற்றார்.இந்தத் தொடரின் முதல் தேர்வுத் துடுப்பாட்டப் போட்டியின் முதல் ஆட்டப் பகுதியில் 91 ஓட்டங்களையும் மூன்றாவது போட்டியில் தனது முதல் நூறு ஓட்டங்களைப் பதிவு செய்தார். அதில் 103 ஓட்டங்களை எடுத்தார்.

சான்றுகள் 

இங்கிலாந்துத் துடுப்பாட்டக்காரர்கள்
1982 பிறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
வார்விக்சையர் துடுப்பாட்டக்காரர்கள்
வாழும் நபர்கள்
விசுடென் துடுப்பாட்டக்காரர்கள்
சுயாட்சிக் கட்சி

சுயாட்சிக் கட்சி (Swaraj Party) அல்லது சுவராஜ் கட்சி அல்லது சுவராஜ்ய கட்சி, சுயராஜ்ய கட்சி என்பது 1922-35 காலகட்டத்தில் இந்தியாவில் செயல்பட்ட ஓர் அரசியல் கட்சி. இந்திய தேசிய காங்கிரசிலிருந்து பிரிந்து உருவான இது காலப்போக்கில் காங்கிரசுடன் சேர்ந்து பணியாற்றத் தொடங்கியது. காங்கிரசின் தேர்தல் அரசியல் பிரிவாக செயல்பட்டு சில ஆண்டுகளுக்குப் பின்னர் அதனுடன் இணைந்துவிட்டது.

1919ல் ஆரம்பிக்கப்பட்ட ஒத்துழையாமை இயக்கம் 1922ல் மகாத்மா காந்தியால் கைவிடப்பட்டது. 1922ல் உத்தர பிரதேசத்தில் சவுரி சாரா என்ற இடத்தில் சௌரி சௌரா போராட்டத்தில் பொதுமக்கள் மூன்று பேர் கொல்லப்பட்டதால் ஏற்பட்ட வன்முறையில் சிலர் காவல் நிலையம் ஒன்றை கொளுத்தியதால் பல காவல்துறையினர் உயிரிழந்தனர். தனது அறவழிப் போராட்டம் வன்முறை வழியில் திசை மாறுவதை விரும்பாத காந்தி ஒத்துழையாமை இயக்கத்தை கைவிடுவதாக அறிவித்தார். ஆனால் இதனை காங்கிரசு கட்சியுள் பலரும் பிற தேசியவாதிகளும் ஏற்கவில்லை. இவர்கள் காந்தியின் தலைமையில் அதிருப்தி கொண்டனர். மேலும் மாநில மற்றும் இந்திய சட்டமன்றங்களில் காங்கிரசு பங்கு பெறாது என்ற காந்தியின் கொள்கையினையும் அவர்கள் எதிர்த்தனர். இச்சட்டமன்றங்கள் காலனிய ஆளுனர்களால் ஆட்டுவிக்கப்பட்டும் கைப்பாவைகள் என காந்தியும் அவரது ஆதரவாளர்களும் கருதினர். தேர்தல்களில் பங்கேற்று சட்டமன்றத்துக்குச் செல்வது அரசுடன் ஒத்துழைப்பதுக்கு சமமென்றும் கருதினர். ஆனால் காங்கிரசு அதிருப்தியாளர்கள் தேர்தல்களில் பங்கேற்று, அரசு எந்திரத்தை உள்ளிருந்தே எதிர்க்க வேண்டுமென்று நினைத்தனர்.

டிசம்பர் 1922ல் நடந்த காங்கிரசின் கான்பூர் மாநாட்டில் இப்பிளவு வெளிப்படையாக வெடித்தது. சித்தரஞ்சன் தாஸ், என். சி. கேல்கார், மோதிலால் நேரு போன்றோர் காங்கிரசு-கிலாபத் சுவராஜ் கட்சி என்ற புதிய அமைப்பினைத் தொடங்கினர். ஆனால் 1907ம் ஆண்டு சூரத் மாநாட்டில் மிதவாதிகளுக்கும் தீவிரவாதிகளுக்கும் பூசல் ஏற்பட்டு கட்சி பிளவுற்றதைப் போல் இம்முறை நிகழ இரு தரப்பினரும் விரும்பவில்லை. அதனால் வெளிப்படையாக பிரிந்து செல்லாமல் ஒரு சமரசம் செய்து கொண்டனர். அதன்படி சுயாட்சிக் கட்சி ஆதரவாளர்கள் காங்கிரசு உறுப்பினர்களாக இருந்து கொண்டே சட்டமன்றத் தேர்தல்களில் போட்டியிடலாம் ஆனால் வெற்றி பெற்றால் ஆட்சிப் பொறுப்பை ஏற்கக் கூடாது என்று முடிவானது. அதன்படி சுயாட்சிக் கட்சி 1923 முதல் மாநில மற்றும் மத்திய சட்டமன்றத் தேர்தல்களில் போட்டியிட்டது. ஆனால் வெற்றி பெற்றால் ஆட்சிப் பொறுப்பை ஏற்க மறுத்து எதிர்க்கட்சியாகவே செயல்பட்டது. ஆண்டுகள் செல்லச் செல்ல, காங்கிரசுக்கும் சுயாட்சிக் கட்சிக்கும் இருந்த கொள்கை வேறுபாடுகள் குறைந்து கொண்டே வந்தன. 1928-29ல் நிகழ்ந்த சைமன் கமிஷன் எதிர்ப்பும், 1930ல் நிகழ்ந்த சட்ட மறுப்பு இயக்கம் மற்றும் உப்புச் சத்தியாகிரகம் ஆகியவை இரு கட்சிகளையும் நெருக்கமாக்கின. 1930களில் இரு கட்சிகளுக்குமிடையே இருந்த வேறுபாடு அறவே மறைந்து போனது. 1935க்குள் சுயாட்சிக் கட்சி மறைந்து அதன் உறுப்பினர்கள் அனைவரும் காங்கிரசு உறுப்பினர்கள் என்றே அறியப்படலாயினர்.

மேற்கோள்கள்

இந்தியாவில் செயல்படாத அரசியல் கட்சிகள்
இந்திய விடுதலைப் போராட்டம்
தசமி

தசமி என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பத்தாவது திதி தசமி ஆகும். தச எனும் வடமொழிச் சொல் பத்து எனப் பொருள்படும். 15 நாட்களைக் கொண்ட தொகுதியில் பத்தாவது நாளாக வருவதால் இந்த நாள்  இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பத்தாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பத்தாம் நாளுமாக இரண்டு முறை தசமித் திதி வரும். அமாவாசையை அடுத்துவரும் தசமியைச் சுக்கில பட்சத் தசமி என்றும், பூரணையை அடுத்த தசமியைக் கிருட்ண பட்சத் தசமி என்றும் அழைக்கின்றனர்.

வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். தசமித் திதி பத்தாவது திதியும் 25 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 108 பாகையில் இருந்து 120 பாகை ஆகும் வரை உள்ள காலம் சுக்கில பட்சத் தசமித் திதியும், 288 பாகையிலிருந்து 300 பாகை வரை செல்வதற்கான காலம் கிருட்ண பட்சத் தசமியும் ஆகும்.

இந்து சமயச் சிறப்பு நாட்கள்
இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. தசமித் திதியில் வரும் பண்டிகைகளும், விரதங்களும் பின்வருமாறு:
விசய தசமி - புரட்டாதி வளர்பிறைத் தசமி. இது நவராத்திரியைத் தொடர்ந்து வரும் பத்தாவது நாள். இதை வட இந்தியாவில் ராம்லீலா என்று கொண்டாடுவர்.

குறிப்புகள்

உசாத்துணைகள்
 இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
 திரவியம், மு., இந்துசமயக் களஞ்சியம், திருமகள் நிலையம், 1995.
 Balachandra Rao, S., Indian Astronomy: An Introduction, University Press (India) Private Limited, 2002.
 Sharma, P. D., Hindu Astronomy, Global Vision Publishing House, 2004.

காண்க
 இந்துக் காலக் கணிப்பு முறை
 பஞ்சாங்கம்
 திதி

வெளி இணைப்புகள்
 Tithi - Hindu Tithi Calendar - Astorica.com 
 Cāndra māsa  - mantrashastra.com 

திதிகள்
அம்பகரத்தூர்

அம்பகரத்தூர் புதுச்சேரி ஒன்றியப் பகுதியில் அமைந்துள்ள ஒரு சிற்றூர். இது காரைக்காலில் இருந்து 10 கி.மீ. தூரத்தில் அமைந்திருக்கிறது.

இங்கு வட இந்தியா அடுத்து இரண்டாவது ஸ்தலமாக பத்திரகாளியம்மன் கோயில் இருக்கின்றது. தன் நாட்டம் நிறைவேற அம்மனை வேண்டி பிராணிகளை பலி கொடுப்பார்கள். வருடம் ஒரு முறை மே மாதம் விசேஷம் நடைபெறும். தேர் இழுப்பார்கள். கடா வெட்டு மட்டும் நிறுத்தப்பட்டுள்ளது. செவ்வாய்க் கிழமை சிறப்புப் பூஜை நடைபெறும். 

புராணத்தில் கூறப்பட்ட செய்தி: முன் சென்ற காலத்தில், கொடுங்கோலன் ஒருவன் இருந்தான். மக்கள் பொருத்து இருக்க முடியாமல், அம்மன் உதவியை கேட்டார்கள். தெய்வம் காளியாக உருவெடுத்து அவனுடைய குடலை உருவி மாலையாக அணிந்தாள். 

கடவுளுக்கு நன்றி செலுத்துவதற்காக பலி கொடுக்கும் வழக்கம் யூதர்களிடம் இருந்தது.

மேற்கோள்கள்

புதுச்சேரியில் உள்ள ஊர்களும் நகரங்களும்
டிரென்ட் ஜான்ஸ்டன்

டேவிட் டிரென்ட் ஜான்ஸ்டன் (David Trent Johnston, பிறப்பு: ஏப்ரல் 29, 1974), அயர்லாந்து அணியின் சகலதுறை ஆட்டக்காரர்களில் ஒருவர். இவர் அணியின் வலதுகை துடுப்பாளரும், வலதுகை மிதம்-விரைவு பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.

அயர்லாந்துத் துடுப்பாட்டக்காரர்கள்
1974 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
கெவின் ஓ'பிறையன்

கெவின் யோசப் ஓ'பிறையன் (Kevin Joseph O'Brien , பிறப்பு: மார்ச்சு 4, 1984), அயர்லாந்து அணியின் அணியின் சகலதுறை ஆட்டக்காரர்களில் ஒருவர். இவர் இடதுகை துடுப்பாளரும், வலதுகை மிதவேக பந்துவீச்சாளருமாவார்.

மேற்கோள்கள்

அயர்லாந்துத் துடுப்பாட்டக்காரர்கள்
1984 பிறப்புகள்
வாழும் நபர்கள்
சாமர்செட் துடுப்பாட்டக்காரர்கள்
கிலெளசெஸ்டர்சையர் துடுப்பாட்டக்காரர்கள்
தமிழ்நாடு திறந்தநிலைப் பல்கலைக்கழகம்

தமிழ்நாடு திறந்தநிலைப் பல்கலைக்கழகம்  (Tamil Nadu Open University அல்லது TNOU) என்பது இந்தியாவில் தமிழ்நாடு மாநில அரசினால் நிறுவப்பட்டுள்ள ஒரு பல்கலைக்கழகமாகும். தமிழகச் சட்டப்பேரவை இயற்றிய (2002ஆம் ஆண்டின் எண் 27) சட்டத்தின் கீழ் உயர்கல்வித் தொடரவியலா ஆதரவற்றோருக்கும் மாற்றுத்திறனாளிகளுக்கும் வேலையில் ஈடுபட்டுள்ள ஆண்/பெண்களுக்காகவும் இன்னும் பிற காரணங்களுக்காக பள்ளிக்கல்வியை தொடராதவர்களுக்கும் பயன்தருமாறு இப்பல்கலைகழகம் நிறுவப்பட்டுள்ளது. பல பாடத்திட்டங்களில் பட்டய, சான்றிதழ், பட்டப்படிப்பு மற்றும் பட்ட மேற்படிப்பு பாடதிட்டங்களை வழங்குகிறது. இந்திரா காந்தி தேசிய திறந்தநிலைப் பல்கலைக்கழகம் போன்று வடிவமைக்கப்பட்டுள்ளது.     

இப்பல்கலைக்கழகத்தில் சேருவது எளிதாக ஆக்கப்பட்டிருக்கிறது. தேர்வுகளும் வேண்டியவாறு எடுத்துக்கொள்ளுமாறு அமைக்கப்பட்டுள்ளன. இந்நிறுவனத்தில் வழங்கப்படும் பணிசார் பாடங்கள் (vocational courses) செய்தொழிலில் அறிவுப்பெறவும் புதிய வேலை வாய்ப்புகளை வளர்க்கவும் பயனுள்ளதாக உள்ளன. 

2011ஆம் ஆண்டு தமிழக முதல்வர் மு. கருணாநிதி இப்பல்கலைக்கழகத்தின் புதிய நிர்வாக கட்டிடத்தை சைதாப்பேட்டையிலுள்ள ஆசிரியர் கல்வி வளாகத்தில் திறந்து வைத்தார்.

இப்பல்கலைகழகத்தில் 2013-2014ம் கல்வியாண்டு முதல் அனைத்துத் துறைகளிலும் நிறைஞர் (M.Phil). மற்றும் முனைவர் (Ph.D.) ஆகிய ஆராய்ச்சிப் பட்டப்படிப்புகள் பகுதி (Part-time) மற்றும் முழுநேர (Full-time) முறையில் வழங்கப்பட்டு வருகின்றன.   

இப்பல்கலைக்கழகத்தின் தற்போதைய துணைவேந்தராக 18.01.2013 முதல் முனைவர் திருமதி சந்திரகாந்தா ஜெயபாலன் நியமிக்கப்பட்டுள்ளார்.

வழங்கப்படும் பாட திட்டங்கள்

இளநிலை பட்டப்படிப்புகள்:
 பி. பி. ஏ., வணிக மேலாண்மை
 பி. ஏ., ஆங்கிலம்
 பி. ஏ., தமிழ்
 பி. ஏ., வரலாறு
 பி. ஏ., பொருளியல்
 பி. ஏ., பொது நிர்வாகம்
 பி. காம்.,
 பி. எஸ். டபிள்யூ. (சமூகப்பணி)
 பி. டி. எஸ்., (சுற்றுலாக் கல்வி)
 பி. சி. ஏ., (கணினி பயன்பாடு)
 பி. எஸ்சி., கணிதம்
 பி. லிட்
 பி. எஸ்சி., ஹாஸ்பிட்டாலிட்டி மற்றும் உணவக நிர்வாகம்
 பி. எஸ்சி., ஹாஸ்பிட்டாலிட்டி மற்றும் ஹோட்டல் அட்மினிஸ்ட்ரேஷன் பார் டிப்ளமோ ஸ்டடீஸ்
 பி. எஸ்சி., ஹாஸ்பிட்டாலிட்டி மற்றும் ஹோட்டல் அட்மினிஸ்ட்ரேஷன் பார் எக்ஸ் டிப்ளமோ ஹோல்டர்ஸ்
 பி. பி. ஏ.,

முதுநிலை பட்டப்படிப்புகள்:
 எம். பி. ஏ.,
 எம். பி. ஏ., ஷிப்பிங் மற்றும் லாஜிஸ்டிக்ஸ் மேனேஜ்மென்ட்
 எம். ஏ., ஆங்கிலம்
 எம். ஏ., தமிழ்
 எம். ஏ., வரலாறு
 எம். ஏ., பொது நிர்வாகம்
 எம். ஏ., அரசியல் அறிவியல்
 எம். ஏ., சமூகவியல்
 எம். ஏ., பொருளியல்
 எம். ஏ., உளவியல்
 எம். காம்.,
 எம். சி. ஏ.,
 எம். எஸ்சி., கணிதம்

பட்டயப் படிப்புகள்:
 நிர்வாகம்
 உணவு தயாரிப்பு
 பேக்கரி
 டி.டீ.பி., ஆப்ரேட்டர்
 ரிப்ரெஜ்ரேஷன் மற்றும் ஏ.சி.,
 ஹவுஸ் எலக்ட்டீரிசியன்
 பிளம்பிங் டெக்னீசியன்
 கேட்டரிங் அசிஸ்டன்ட்
 போர் வீலர் மெக்கானிசம்
 பேஷன் டிசைன் மற்றும் கார்மென்ட் மேக்கிங்
 ஹெல்த் அசிஸ்டன்ட்
 பிரீ-பிரைமரி ஆசிரியர் பயிற்சி
 பியூட்டிசியன்

முதுநிலை பட்டயப் படிப்புகள்:
 கம்ப்யூட்டர் அப்ளிகேஷன்
 ஸ்போக்கன் இங்கிலீஷ்

சான்றிதழ் படிப்புகள்:
 சூழலியல்
 உணவு மற்றும் ஊட்டச்சத்து
 கணினி பயன்பாடு
 கிராமப்புற மேம்பாடு
 டீச்சிங் இங்கிலீஷ்
 டீச்சிங் ஆப் பிரைமரி ஸ்கூல் மேத்மெடிக்ஸ்
 எம்பவரிங் வுமன் த்ரூ எஸ்.எச்.ஜி.,

மேற்கோள்கள்

வெளியிணைப்புகள்
 அலுவல் இணையதளம்

தமிழ்நாட்டுப் பல்கலைக்கழகங்கள்
இந்தியாவில் உள்ள திறந்தநிலைப் பல்கலைக்கழகங்கள்
அட்சே பூர்மன்

அட்சே பூர்மன் (Atse Buurman, பிறப்பு: மார்ச்சு 21, 1982), நெதர்லாந்துத் துடுப்பாட்ட அணியின் மேனாள் குச்சக் காப்பாளர் . இவர் வலதுகை துடுப்பாளராவார்.

சான்றுகள் 

நெதர்லாந்துத் துடுப்பாட்டக்காரர்கள்
1982 பிறப்புகள்
வாழும் நபர்கள்
டாம் கூப்பர்

டாம் லக்ஸ்லி விலியம்ஸ் கூப்பர் (Tom Lexely William Cooper, பிறப்பு: நவம்பர் 26, 1986), நெதர்லாந்து துடுப்பாட்ட அணியின் முன்னணி துடுப்பாளர்களுள் ஒருவர். இவர் வலது கை துடுப்பாட்டக்காரராவார். பகுதிநேரமாக பந்துவீச்சில் பங்கேற்கும் இவரின் பந்துவீச்சு வலதுகை புறத்திருப்பம் ஆகும்.

நெதர்லாந்துத் துடுப்பாட்டக்காரர்கள்
1986 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
சாமர்செட் துடுப்பாட்டக்காரர்கள்
கோவிலூர் செல்வராஜன்

கோவிலூர் செல்வராஜன் (Koviloor Selvarajan) ஒரு ஈழத்து பாடகர், நடிகர், கவிஞர் மற்றும் பத்திரிகை ஆசிரியர்.இலங்கை வானொலியில் நிகழ்ச்சி தயாரிப்பாளராகவும்,பல்துறைக் கலைஞராகவும் இருந்தவர். இவரது இயற்பெயர் செல்வராஜன் இராசையா. இவரது முதலாவது சிறுகதை விடியாத இரவுகள். இவர் கிழக்கு மாகாணம்,அம்பாறை மாவட்டத்தில் வரலாற்று சிறப்புமிக்க திருக்கோவில் என்னும் ஊரிலே 18.09.1952 ல் பிறந்தவர்.  வாழ்ந்தவர். ஆரம்பக் கல்வியை திருக்கோவில் மெதடிஸ்த மிசன் பாடசாலையிலும்,பாடசாலைக் கல்வியை திருக்கோவிலில் இருக்கும் தம்பிலுவில் மகாவித்தியாலதிலும் உயர் கல்வியை மட்டக்களப்பிலும்,கற்று பேராதனை பல்கலைக்கழகத்தில் வெளிவாரிப்  படிப்பை மேற்கொண்டு கலைமாணிப் பட்டம் பெற்றவர்.

இவர் பற்றி 
இவர் இலங்கை வானொலியில் பல நாடகங்களில் பங்கேற்று நடித்துள்ளார். வானொலிப் பாடகராக இருந்ததோடு, இசையமைப்பாளராகவும் திகழ்ந்தார். இலங்கை வானொலியில் நிகழ்ச்சித் தயாரிப்பாளராகவும், அறிவிப்பாளராகவும் விளங்கினார். தினகரன் பத்திரிகையில் இவரது படகுத்துறை அருகினிலே – 1975, லாவண்யா ஒரு முற்றுப்புள்ளி – 1976, இளமைக் கோவில் ஒன்று – 1977 ஆகிய நாவல்களை  எழுதினார். சிந்தாமணி, வீரகேசரி, லண்டன் - மேகம், நோர்வே – பறை, பாரிஸ் - ஈழநாடு, ஈழமுரசு ஆகிய பத்திரிகைகளில் இவரது சிறுகதைகள் பிரசுரமாகியுள்ளன.இவர் 1990 ல் புலம்பெயர்ந்து நோர்வே நாட்டுக்கு சென்றவர்.அங்கும் தமிழ் வானொலிகளில் பணிபுரிந்துள்ளார்.பல இறு வட்டுகளை வெளியிட்டுள்ளார். தாயக உணர்வுப்பாடல்கள் பலவற்றை எழுதிப்  பாடி தேசத்தின் தென்றல் என்ற பெயரில் இறு வட்டாக வெளியி ட்வர்.இவர் பல சிறுகதை நூல்களையும்,கட்டுரை நூல்களையும்,நாவல்களையும் கவிதை தொகுப்புக்களையும் வெளியிட்டுள்ளார்.இந்த நூல்கள் தாயகத்திலும்,ஐரோப்பிய நாடுகளிலும்,மற்றும் கனடா,அவுஸ்த்ரேலியா போன்ற நாடுகளிலும் வெளியிடப்பட்டுள்ளன.இவரது கலை  இலக்கிய ஒலிபரப்பு,இசை வாழ்கையின் ஐம்பது ஆண்டுகள்  நிறைவை பொன்விழாவாக மட்டக்களப்பு தமிழ்ச்சங்கம்  ஒரு பொன்விழா மலரை 2023 ம் ஆண்டு ஜுன் மாதம் வெளியிட்டு கொண்டாடியது. கொழும்பு தமிழ்ச்சங்கம் அதை அறிமுகம் செய்தது.இந்த "இலக்கியத் தென்றல் "என்ற பொன்விழா மலர் ஐரோப்பிய நாடுகளிலும்,கனடாவிலும் அறிமுகம் செய்யப்பட்டன. இவருக்கு உலகளாவிய ரீதியில் பல விருகள் வழங்கப்பட்டுள்ளன

விருதுகள் 
மென்னிசைக் கவிஞர் ஜெர்மனி தமிழ் மன்றம்- 1994 
புலம்பெயர்ந்தோருக்கான தந்தை செல்வா விருது 1996 
 விடியாத இரவுகள் - லில்லி தேவசிகாமணி இலக்கியப் பரிசு, பணமுடிப்பும் - 1997 
 வெள்ளிவிழா கலைஞர் விருது நோர்வே தமிழர் இணைவுகூடம் 1999
 முத்தமிழ் வாருதி அரியநாயகம் விருது.திருக்கோவில் 2000 
 முத்தமிழ் காவலர் தமிழினி விருது இலண்டன். 2008 
 கவிதைக் காவியர்,இலண்டன் ஸ்கைடோன் கிறிஸ்தவ இணையம் 2012 
 திருவூர்க் கவிராயர்,விருது கனடா கிழக்கிலங்கை தமிழர் அமைப்பு.2013 
 பல்துறைக் கலைஞர் .கனடா உதயன்  சிறப்பு சர்வதேச விருது. 2017 
 வாழ்நாள் சாதனையாளர் விருது அவுஸ்த்ரேலியா அக்கினிக்குஞ்சு 2019 
 சிறப்பு வாழ்நாள் சாதனையாளர் விருது. தமிழ்நாடு கிராமியக் கலைகள் வளர்ச்சி அறக்கட்டளை.2022

மேற்கோள்கள் 

ஈழத்து எழுத்தாளர்கள்
ஈழத்துக் கவிஞர்கள்
மாத்தளைக் கலகம்

1848ம் ஆண்டு கலகம் அல்லது மாத்தளைக் கலகம் இலங்கையில் பிரித்தானிய ஆளுனர் டொரிங்டன் பிரபுவின் தலைமையில் இருந்த பிரித்தானியக் குடியேற்ற அரசிற்கு எதிராக 1848 ஆம் ஆண்டில் இடம்பெற்றது. இலங்கை வரலாற்றில் முக்கியத்துவமான கலகமாக கொள்ளப்படுகின்றது.

1848 கலகத்துக்கான காரணிகள்
 கோல்புறூக் விதந்துரைப்புக்களால் உள்நாட்டு மக்களின் நலன்கள் புறக்கணிக்கப்பட்டமை.
 இராஜகாரிய முறை ஒழிப்பால் விவசாயம் புறக்கணிக்கப்பட்டமை.
 1846 முடிக்குரிய காணிச்சட்டத்தினால் (பெருந்தோட்டங்களுக்கு சார்பாக அமைந்த அதே நேரம்) உள்நாட்டு மக்கள் தமது நிலத்தினை இழந்தமை.
 உள்நாட்டு மக்களுக்கு விதிக்கப்பட்ட புதியவரிகள்: (உதாரணமாக: நாய்வரி, பாதைவரி, கடைவரி, படகுவரி, மனிதவரி போன்றன) இந்த வரிகள் மக்களுக்கு சுமையாக இருந்தமை.
 தாழ்நில சிங்களவர் மத்தியில் குற்றச்செயல்கள் அதிகரித்திருந்தமை
 பௌத்தமதம் புறக்கணிக்கப்பட்டமை (உதாரணமாக: தலதா மாளிகைக்கு வழங்கப்பட்ட நன்கொடை நிறுத்தப்பட்டது)

கலகத்தின் போக்கு
 இது மாத்தளை, தம்புள்ளையில் பரந்த அளவிலும், கொழும்பில் சிறிய அளவிலும் நடைபெற்றது

தலைமை
கலகத்துக்கு கொங்கல கொடபண்டா, வீரபுரன் அப்பு, குபாபொல தேரர் ஆகியோர் தலைமை தாங்கினர்.

அடக்கப்பட்ட முறை
போராட்டம் முறையாக ஒழுங்கு படுத்தப்படாமை
மலைநாட்டுப்பிரதானிகளின் ஆதரவு கிடைக்காமை
 பிரித்தானிய தேசாதிபதி டொரிங்டன் அக்கலகத்தை அரசாங்கத்துக்கு எதிரான கலகம் எனக் கருதியமையால் கொடூரமான முறையில் நடந்து கொண்டார்.
 தலைவர்கள் சுட்டுக் கொல்லப்பட்டதையடுத்து கலகம் அடக்கப்பட்டது.

மேற்சான்றுகள்

உசாத்துணை
 மெண்டிஸ், ஜீ. ஸி - நம்முன்னோரளித்த அருஞ்செல்வம், முதலாம் பாகம்,  கொழும்பு அப்போதிக்கரீஸ் கம்பனி, 1969
 புன்னியாமீன் பீ. எம்., - வரலாறு ஆண்டு 11 கண்டி சிந்தனை வட்டம், 1998

பிரித்தானிய இலங்கை
1848 புரட்சிகள்
யோகன் போதா

யோகன் போதா (Johan Botha, பிறப்பு: மே 2, 1982), தென்னாபிரிக்கா துடுப்பாட்ட அணியின் முன்னணி பந்து வீச்சாளர்களுள் ஒருவர். அணியின் வலதுகை புறத்திருப்ப பந்துவீச்சுசாளரான இவர் வலதுகை துடுப்பாளரும் கூட. களத்தடுப்பிலும் இவரின் பணி குறிப்பிடத்தக்கது.இவர் தென்னாப்பிரிக்க அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார்.

தேர்வுத் துடுப்பாட்டங்கள் 
2006 ஆம் ஆண்டில் தென்னாப்பிரிக்காத்  துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . சனவரி 2 , இல் சிட்னியில் நடைபெற்ற ஆத்திரேலியாத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 62 பந்துகளில் இறுதிவரை ஆட்டமிழக்காமல் 20  ஓட்டங்களைஎடுத்தார். பின் பந்துவீச்சில்  7 ஓவர்கள் வீசினார். இதில்  2 ஓவர்களை மெய்டனாக வீசி  26ஓட்டங்களை விட்டுக்கொடுத்து  1 இலக்கினைக் கைப்பற்றினார். பின் இரண்டாவது ஆட்டப் பகுதியின் பந்துவீச்சில் 12 ஓவர்களை வீசி  77 ஓட்டங்களை விட்டுக் கொடுத்தார். இதில்  1 இலக்கினைக் கைப்பற்றினார். இந்தப்-போட்டியில் ஆத்திரேலிய அணி 8 இலக்குகள் வித்தியாசத்தில் வெற்றி பெற்றது.

2010 ஆம் ஆண்டில் தென்னப்பிரிக்கத் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது . நவம்பர் 26 , இல் அபுதாபியில்  நடைபெற்ற பாக்கித்தான் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் விளையடினார். இந்தப் போட்டியின் முதல் ஆட்டப் பகுதியில் 37 பந்துகளில் 12 ஓட்டங்களை எடுத்து அப்துர் ரகுமான் பந்துவீச்சில் ஆட்டமிழந்தார். பின் பந்டுவீச்சில் 14 ஓவர்கள் வீசி  3 ஓவர்களை மெய்டனாக வீசினார். 54 ஓட்டங்களை விட்டுக் கொடுத்து 1 இலக்கினைக் கைப்பற்றினார்.பின் இரண்டாவது ஆட்டப்பகுதியில் 14 பந்துகளில் 7 ஓட்டங்களை எடுத்து இறுதிவரை ஆட்டமிழக்காமல் இருந்தார்.பின் பந்துவீச்ச்சில் 17  ஓவர்கள்வீசி 4 ஓவர்களை மெய்டனாக வீசினார். இதில் 40 ஓட்டங்களை விட்டுக் கொடுத்து 1  இலக்கினைக் கைப்பற்றினார். இந்தப் போட்டி சமனில் முடிந்தது.

ஒருநாள் போட்டிகள் 
2005 ஆம் ஆண்டில் 2003 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில்  சுற்றுப் பயணம் செய்து விளையாடியது. அக்டோபர் 12 , ஐதராபாத்தில் நடைபெற்ற இந்தியத்  துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்  இந்தப் போட்டியில் 6 ஓவர்கள் வீசி 31 ஓட்டங்களை விட்டுக் கொடுத்தார். இதில் 1 இலக்கினைக் கைப்பற்றினார். இந்தப் போட்டியில் தென்னாப்பிரிக்க அணி 5 இலக்குகள் வித்தியாசத்தில் வெற்றி பெற்றது.

2012 ஆம் ஆண்டில் தென்னாப்பிரிக்கத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. மார்ச் 3 இல் , ஓக்லாந்தில் நடைபெற்ற நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப்போட்டியில் 7 ஓவர்கள் வீசி 28 ஓட்டங்களை விட்டுக் கொடுத்தார். இதில் 1 இலக்கினைக் கைப்பற்றினார். மேலும் 10பந்துகளில் 5 ஓட்டங்கள் எடுத்து இறுதிவரை ஆட்டமிழக்காமல் இருந்தார்.இந்தப் போட்டியில் தென்னாப்பிரிக்க அணி 5 இலக்குகள் வித்தியாசத்தில் வெற்றி பெற்றது.

சான்றுகள்

வெளியிணைப்புகள் 

 Johan Botha at ஈஎஸ்பிஎன் கிரிக் இன்ஃபோ
 Johan Botha at CricketArchive (subscription required)
 Johan Botha on டுவிட்டர்

தென்னாபிரிக்கத் துடுப்பாட்டக்காரர்கள்
1982 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
தென்னாபிரிக்கத் தேர்வுத் துடுப்பாட்டக்காரர்கள்
அண்ணா பல்கலைக்கழகம் சென்னை - மண்டல அலுவலகம், கோயம்புத்தூர்

அண்ணா தொழில்நுட்பப் பல்கலைக்கழகம், கோயம்புத்தூர் (Anna University of Technology, Coimbatore) தமிழ்நாட்டின் தொழிற்சாலைகள் நிறைந்த கோயம்புத்தூர் நகரில் நிறுவப்பட்டுள்ள ஓர் தொழில்நுட்ப பல்கலைக்கழகமாகும். இது 1 பெப்ரவரி 2007 அன்று அண்ணா பல்கலைக்கழகம் ஆறு பல்கலைக்கழகங்களாகப் பிரிக்கப்பட்டபோது அவற்றில் ஒன்றாக உருவானது. இது அண்ணா பல்கலைக்கழகத்துடன் இணைந்த பல்கலைக்கழகமாக (affiliating type of university) செயல்பட்டு வருகிறது.

கோவை, ஈரோடு, சேலம், நீலகிரி, திருப்பூர், நாமக்கல், கரூர், தர்மபூரி, கிருட்டிணகிரி மாவட்டங்களில் உள்ள பொறியியல் கல்லூரிகள் இந்தப் பல்கலைக்கழகத்தின் கட்டுப்பாட்டில் இயங்குகின்றன. தற்போது கோவை அரசினர் தொழில்நுட்பக் கல்லூரியில் இயங்கி வருகிறது. பாரதியார் பல்கலைக்கழக வளாகத்தில் ஒதுக்கப்பட்ட 1000 ஏக்கர் நிலத்தில் சட்டச்சிக்கல்கள் உள்ளதால் மாற்று இடம் தேடப்பட்டு வருகிறது.

அண்ணா தொழில்நுட்ப பல்கலைக்கழகம், கோவையின் கீழ் 3 அரசினர் பொறியியல்/தொழில்நுட்ப கல்லூரிகள், இரு அரசுசார் பொறியியல் கல்லூரிகள், 98 சுயநிதிக் கல்லூரிகள் மற்றும் 15 தன்னாட்சி நிறுவனங்கள் உள்ளன. இந்த நிறுவனங்களில் ஏறத்தாழ 80,000 மாணவர்கள் பல்வேறு பொறியியல் படிப்புகளை படித்து வருகின்றனர். இவர்களில் 80% பேர் சிற்றூர்களிலிருந்து கல்விபெற வந்தவர்கள்.

அண்ணா பல்கலைக்கழகம், கோவை பொறியியல், தொழினுட்பம், மேலாண்மை மற்றும் தொடர்புடைய அறிவியல் படிப்புகளை வழங்கி வருகிறது. ஆராய்ச்சிகளை வளர்த்தும் அவற்றிலிருந்து பெறப்பட்ட அறிவை பரப்புவதிலும் கவனம் செலுத்துவதுடன் தொழிலகங்களுக்கும் கல்விநிறுவனங்களுக்கும் இடையே பாலம் அமைத்து பயனுள்ள கல்வித்திட்டங்களை வகுப்பதிலும்  பணி ஆற்றுகிறது.

மேற்கோள்கள்

தமிழ்நாட்டுப் பல்கலைக்கழகங்கள்
அண்ணா பல்கலைக்கழகம்
இந்தோனேசிய விடுதலைக்கு ஆயத்தப் பணிகளை மேற்கொள்வதற்கான குழு

இந்தோனேசிய விடுதலைக்கு ஆயத்தப் பணிகளை மேற்கொள்வதற்கான குழு (Committee for Preparatory Work for Indonesian Independence, இந்தோனேசிய மொழி: Badan Penyelidik Usaha Persiapan Kemerdekaan Indonesia (BPUPKI), பதான் பென்யெலிடிக் உசாசா பெர்சியபன் கெமெர்டெக்கான் இந்தோனேசியா) என்பது இந்தோனேசியாவிற்கு விடுதலை அளிப்பது தொடர்பான முடிவுகளை எடுப்பதற்காக அமைக்கப்பட்ட ஒரு சப்பானியக் குழுவாகும்.

இந்த அமைப்பு ஜாவாவின் 16 ஆவது இராணுவத்தின் தளபதியான லெப்டினன்ட் ஜெனரல். கெய்மக்கிசி ஹராடாவால் ஏப்ரல் 29, 1945 அன்று நிறுவப்பட்டது. இந்தோனேசியாவின் விடுதலை குறித்த பேச்சுவார்த்தைகள் இவ்வமைப்பின் மூலமாகவே மேற்கொள்ளப்பட்டன. இந்தோனேசியாவின் விடுதலைக்குப் பின்பு இவ்வமைப்பு ஆனது பனித்தியா பெர்சியபன் கெமெர்டெக்கான் என்று பெயர் மாற்றம் செய்யப்பட்டது.

மேற்கோள்கள்

இந்தோனேசிய வரலாறு